મને લાગે છે કે તમારો બૉયફ્રેન્ડ તમને એકલા મળવા નથી માગતો એ સાચું પગલું છે. જે કારણોસર તમે એક વાર ભૂલ કરી બેઠાં એવી ભૂલ ફરી ન થાય એ માટે પણ તમારે વધુ સાવચેત રહેવું જોઈએ. જો ખરેખર તેને રસ ઓછો થઈ ગયો હોય તો તે તમને મળવાનું જ ટાળતો હોય ને તમારી સાથેના વર્તનમાં પણ અકડ આવી ગઈ હોય એવું બની શકે છે. મને લાગે છે કે આવી અસમંજસમાં વધુ રહેવાને બદલે હવે તમારા ઘરમાં પણ બૉયફ્રેન્ડની ઓળખાણ કરાવી લેવાનો સમય આવી ગયો છે. તમારી મોટી બહેનનાં લગ્ન નક્કી થાય ત્યાં સુધી તમે એ સંબંધને ઑફિશ્યલ ન બનાવી શકો એવા દુરાગ્રહને છોડો.